和樓倅宗簿  其二
作者：劉宰
朝代：宋

paragraphs: 余幼好此奇服兮，歲荏苒而華顛。
聞若人之好修兮，搴衆芳而獨專。
結微情以陳詞兮，鱗鴻杳以無傳。
惟聖哲之茂行兮，在舉能而任賢。
橫江湖以揚舲兮，寧維楫之可捐。
爛晨光兮破羣幽，清風發兮涼氣颼颼。
瓊珮兮鏘鏘，玉鸞鳴兮啾啾。
時不可兮驟得，君胡爲乎此留。